शादी में जेब तराश रहा नाबालिग काबू
नारायणगढ़| शादीसमारोह में नकदी जेवरात पर हाथ साफ करने के मामले बढ़ते जा रहे हैं। शनिवार को इसी तरह के एक मामले में मेहमान की जेब तराश रहे दो युवकों में से एक को लोगों ने रंगे हाथों दबोच कर पुलिस के हवाले कर दिया। जेब तराश के पास से कुछ बरामद नहीं हुआ है। शहर के वार्ड नंबर-5 निवासी चमन लाल के घर शादी समारोह था। अम्बेडकर भवन में जारी प्रोग्राम में जहां कुछ मेहमान मशगूल थे वहीं कुछ चमन लाल के घर के ऊपरी तल पर बने कमरों में सो रहे थे। इसी बीच आराम फरमा रहे खतौली (पंजोखरा) वासी संजू की जेब तराश दी गई। जब उसे कुछ शक हुआ तो उसने मौके पर मौजूद एक युवक को धर दबोचा। शाम करीब चार बजे की इस घटना पर शोर मचते ही दूसरा जेबतराश मौके से फरार हो गया।
hin_Deva hin_Deva